**Ministru kabineta noteikumu projekta**

**„Uztura normas izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Pārtikas aprites uzraudzības likuma 19.panta 3.1 daļa. |
| 2. | Pašreizējā situācija un problēmas | Ēdināšanu izglītības iestādēs šobrīd regulē Ministru kabineta 2002.gada 27.decembra noteikumi Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” un Ministru kabineta 2002.gada 27.decembra noteikumi Nr.596 „Higiēnas prasības izglītības iestādēm, kas īsteno pirmsskolas izglītības programmas” nosaka, ka šajās iestādēs ēdināšanu organizē saskaņā ar ēdienkarti atbilstoši veselīga uztura principiem (tos neprecizējot), kā arī paredz, ka izglītības iestādēs neizplata atsevišķus pārtikas produktus, kas nav nepieciešami bērnu ikdienas uzturā (saldumus un košļājamās gumijas, bezalkoholiskos dzērienus ar pārtikas piedevām – konservantiem, saldinātājiem un krāsvielām, enerģijas dzērienus, kā arī sāļās uzkodas). Ministru kabineta 2010.gada 28.decembra noteikumi Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” nosaka prasības vienas dienas pusdienu ēdienkartei tiem izglītojamajiem, kas saņem no valsts budžeta apmaksātās brīvpusdienas (1.klašu skolēni), paredzot pusdienās iekļaujamos un neiekļaujamos pārtikas produktus, bet nenosakot pusdienu enerģētisko vērtību un uzturvērtību.Šobrīd normatīvie akti nenosaka vienas dienas enerģijas un uzturvielu devas izglītojamajam vispārējās pamatizglītības, vispārējās vidējās izglītības iestādēs un izglītības iestādēs, kas īsteno pirmsskolas izglītības programmas. Normatīvie akti nenosaka arī vienas dienas enerģijas un uzturvielu devas ārstniecības iestāžu pacientiem un ilgstošas sociālās aprūpes un sociālās rehabilitācijas institūciju klientiem. Līdz ar to var rasties situācija, kad izglītības iestādes, ārstniecības iestādes vai sociālās institūcijas ēdienreižu (brokastu, pusdienu, launaga) uzturvērtība ir pārāk maza vai pārāk liela, kas veicina nesabalansēta uztura (daudz tauku, maz olbaltumvielu) lietošanu. Tas savukārt ietekmē izglītojamo, pacientu, sociālās institūcijas klientu veselības stāvokli – ķermeņa masa var būtiski palielināties vai samazināties, radot risku saslimt ar infekcijas un neinfekcijas slimībām. Nepietiekama olbaltumvielu uzņemšana kavē augšanu un attīstību, samazinās organisma pretošanās spējas slimībām. Pareizās proporcijās cilvēka uzturā ir nepieciešami arī ogļhidrāti un tauki, kas ir svarīgi dažādām dzīvības norisēm (vielmaiņai, enerģijai, u.c.). vitamīni un minerālvielas ir nepieciešami vielmaiņas bioķīmiskajās reakcijās. Nepietiekams minerālvielu un vitamīnu daudzums uzturā izraisa dažādas veselības problēmas: augšanas un attīstības apstāšanos, kavētu brūču dzīšanu, samazinātu spēju pretoties infekcijām, mazasinību, u.c. (avots: Zariņš Z., Neimane L. Uztura mācība, 1999). Veselības ministrijas „Ieteikumi veselīga uztura pagatavošanai bērniem vecumā no diviem līdz astoņpadsmit gadiem” (apstiprināti ar Veselības ministrijas 2003.gada 25.jūlija rīkojumu Nr.202) ir noteikti tie pārtikas produkti un pārtikas produktu grupas, kas ir iekļaujamas bērnu uzturā, t.i.:* maize, putraimi, makaroni, kartupeļi,
* dārzeņi, zaļumi, augļi un ogas,
* piens un piena produkti,
* liesa gaļa, zivis, olas, pākšaugi, rieksti.

Tāpat ieteikumos noteikti arī bērnu uzturā nevēlamie pārtikas produkti – saldumi, konditorejas izstrādājumi, majonēze, u.c. Savukārt literatūrā par bērnu uzturu *(Vilsa J. Bērnu uzturs, Jāņa Rozes apgāds, 2009)* ir noteikts, ka liesa gaļa ir svarīgs pilnvērtīgo (dzīvnieku valsts) olbaltumvielu un dzelzs avots, kas ir īpaši nepieciešami augošam bērna organismam. Lietojot uzturā gaļas produktus (piemēram, desas, cīsiņus, utml.), tiem nav vienāds olbaltumvielu un veselīgo tauku saturs, kā tāda paša daudzuma un apjoma liesai gaļai un zivīm. Ja bērns uzturā liesas gaļas vai zivju vietā saņem gaļas produktus ar augstu sāls, tauku saturu, kā arī bērnu uzturā nevēlamo pārtikas piedevu un samazinātu olbaltumvielu daudzumu, tas neatbilst veselīga uztura ieteikumiem un nav vēlama šādu produktu lietošana bērnu uzturā.Šo sabiedrības grupu uzturam ir jābūt sabalansētam un tā pagatavošanā jāizmanto svaigi produkti. Ja nav pieejami svaigi produkti, atsevišķos gadījumos pieļaujams izmantot saldētus produktus – saldētus dārzeņus ziemas periodā vai saldētu zivs fileju, jo pareizi sasaldētos un uzglabātos svaigos pārtikas produktos saglabājas lielākā daļa vitamīnu. Turpretī saldētu pusfabrikātu lietošana šo sabiedrības grupu ikdienas uzturā nav vēlama, jo tie nav vērtīgs olbaltumvielu avots, bet satur daudz sāli, piesātinātos taukus, pārtikas piedevas.Pasaules Veselības organizācija ir atzinusi, ka skolēnu uzturā nav vēlami gaļas produkti un trekna gaļa. Tādi gaļas produkti kā desas, pīrāgi, salami un gaļas konservi satur daudz piesātināto tauku un sāls, tādēļ tie ir jāaizstāj ar pākšaugiem, zivīm, olām, putnu gaļu vai liesu gaļu (Food and nutrition policy for schools, World health Organization, Copenhagen, 2006, 26.lpp.).Kritēriji pārtikas produktu ierobežošanai bērnu un slimnieku uzturā ir:* sastāvs (piemēram, pārtikas produkti, kas satur daudz sāls, piesātināto tauku, hidrogenēto augu tauku);
* apstrādes veids (piemēram, vārīšana eļļā, kūpināšana, u.c.);
* zinātnisko pētījumu publikācijas, starptautisko veselības aizsardzības institūciju (Pasaules Veselības organizācijas) un ārstu sniegtais viedoklis par pārtikas produktu piemērotību atsevišķu sabiedrības grupu ikdienas uzturam.

No izglītojamo, ilgstošas sociālās aprūpes un sociālās rehabilitācijas institūciju klientu un ārstniecības iestāžu pacientu uztura izslēdzamie vai ierobežojamie pārtikas produkti (frī kartupeļi, desas, cīsiņi, sardeles, žāvēti, kūpināti, sālīti gaļas un zivju produkti, rūpnieciski ražoti pelmeņi, saldētas rūpnieciski ražotas kotletes un frikadeles, zivju pirkstiņi, u.c.) ir tādi, kas nav vērtīgs olbaltumvielu avots, bet satur daudz sāli, taukus, pārtikas piedevas, kas ir ierobežojami šo iedzīvotāju grupu ikdienas uzturā. Ir pierādīts, ka desu, kūpinātu un cita veida rūpnieciski apstrādātas gaļas izstrādājumu lietošana veicina resnās zarnas vēža attīstības risku un, iespējams, palielina arī barības vada, plaušu, kuņģa, priekšdziedzera vēža risku. To apstiprina ASV vēža izpētes institūta (The American Institute for Cancer Research) un Pasaules vēža izpētes fonda (World Cancer Research Fund) ziņojumi, kas veidoti, apkopojot uz pierādījumiem balstītu informāciju (Advancing cancer prevention and survival through nutrition education and research. Processed Meats in Schools: Putting Children at Risk for Cancer. A Report from The Cancer Project. 2008. <http://www.pcrm.org/pdfs/health/CP_Processed_Meat_Report.pdf>).Veselīga uztura principi pieaugušajiem apstiprināti ar Veselības ministrijas 2008.gada 4.decembra rīkojumu Nr.201.Pētījumi liecina, ka aktuāla ir aptaukošanās problēma sākumskolas vecuma bērnu vidū. Veselības ekonomikas centra 2010.gadā veiktajā pētījumā konstatēts, ka turpina palielināties to pirmklasnieku īpatsvars, kuriem ir aptaukošanās – salīdzinājumā ar 2008.gadu ir pieaugusi aptaukošanās izplatība pirmās klases meitenēm – 8,4% (2008.g. - 5,5%), kas ir rezultāts neveselīga un nesabalansēta uztura lietošanai.Pieņemot Ministru kabineta noteikumu projektu „Uztura normas izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (turpmāk – noteikumu projekts), tiks nodrošināts, ka izglītojamie vispārējās pamatizglītības, vispārējās vidējās izglītības, profesionālajās izglītības iestādēs un izglītības iestādēs, kas īsteno pirmsskolas izglītības programmas, kā arī ilgstošas sociālās aprūpes un sociālās rehabilitācijas institūciju klienti saņems sabalansētu uzturu, veicinās veselīgāku uztura paradumu izveidi, samazinās risku saslimt ar infekcijas un neinfekcijas slimībām. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir nodrošināt veselīga un sabalansēta uztura lietošanu vispārējās pamatizglītības, vispārējās vidējās izglītības un profesionālās izglītības iestādēs, pirmsskolas izglītības programmas īstenojošajās izglītības iestādēs, ilgstošas sociālās aprūpes un sociālās rehabilitācijas institūcijās un ārstniecības iestādēs. Noteikumu projekts nosaka enerģijas un uzturvielu normas izglītojamajiem, izglītojamo ikdienas ēdienkartē iekļaujamos un neiekļaujamos pārtikas produktus, kā arī uztura pievienojamā sāls un cukura daudzumu. Noteikumu projekts arī nosaka enerģijas un uzturvielu dienas normas pamatdiētai ārstniecības iestāžu pacientiem un ilgstošas sociālās aprūpes un sociālās rehabilitācijas institūciju klientiem. Enerģijas un uzturvielu devas aprēķinātas, izmantojot „Ieteicamās enerģijas un uzturvielu devas Latvijas iedzīvotājiem” (apstiprinātas ar Veselības ministrijas 2008.gada 15.oktobra rīkojumu Nr.174). Uzturvielu un produktu daudzuma normas ir balstītas uz Pasaules veselības organizācijas ieteikumiem. Pārtikas produktu minimālās normas ir noteiktas, lai nodrošinātu, ka ar uzturu tiek uzņemtas minimāli nepieciešamās olbaltumvielu, vitamīnu, minerālvielu un citu uzturvielu devas (piemēram, 3.pielikuma 7. un 8.punktā noteiktais piena produktu daudzums nodrošina minimāli nepieciešamo kalcija dienas normu (370mg Ca), nevis ieteicamo dienas normu (800 mg Ca).Neskatoties uz to, ka uzturēšanas periods ārstniecības iestādē ir ievērojami īsāks nekā ilgstošās sociālās aprūpes institūcijā, tomēr uztura normas sociālo institūciju klientiem un ārstniecības iestāžu pacientiem tiek noteiktas vienā pielikumā, jo pēc būtības tās neatšķiras šīm divām iedzīvotāju grupām, līdz ar to nav lietderīgi veidot divus atsevišķus pielikumus, jo gan sociālās aprūpes institūciju klienti, gan ārstniecības iestāžu pacienti:* institūcijās pavada visu diennakti;
* var būt nepieciešama diētas korekcija un ārstējošā ārsta noteikta diēta;
* nepieciešams veselīgs un sabalansēts uzturs, iekļaujot noteiktu daudzumu veselīgu, uzturā ieteicamu pārtikas produktu un samazinot vai izslēdzot atsevišķus pārtikas produktus.
 |
| 5. | Projekta izstrādē iesaistītās institūcijas | Tika organizēta neformāla darba grupa, kas laikā no 2011.gada jūnija līdz oktobrim izstrādāja noteikumu projektu. Darba grupā piedalījās pārstāvji no Izglītības iestāžu ēdinātāju asociācijas, Latvijas Diētas un uztura speciālistu asociācijas, Latvijas Diētas ārstu asociācijas, biedrības „Dzīve bez glutēna”, Latvijas Uzturzinātnes speciālistu biedrības, Pārtikas un veterinārā dienesta. Latvijas Uzturzinātnes speciālistu biedrība daļēji atbalsta izstrādāto noteikumu projektu. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Izglītojamie vispārējās pamatizglītības, vispārējās vidējās izglītības, profesionālajās izglītības iestādēs un izglītības iestādēs, kas īsteno pirmsskolas izglītības programmas, kā arī ilgstošas sociālās aprūpes un sociālās rehabilitācijas institūciju klienti, ārstniecības iestāžu pacienti |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Vispārējās pamatizglītības, vispārējās vidējās izglītības, profesionālās izglītības iestāžu, izglītības iestāžu, kas īsteno pirmsskolas izglītības programmas, ilgstošas sociālās aprūpes un sociālās rehabilitācijas institūciju, ārstniecības iestāžu ēdināšanas bloku darbinieki. |
| 3. | Tiesiskā regulējuma finansiālā ietekme | Lai ēdienkartei katru dienu nodrošinātu enerģijas un uzturvielu normu aprēķinu, administratīvais slogs nepalielināsies, līdz ar to nav sagaidāms, ka palielināsies izmaksas. Arī šobrīd ir spēkā Ministru kabineta 2002.gada 27.decembra noteikumi Nr.610 „**Higiēnas prasības vispārējās pamatizglītības, vispārējās vidējas izglītības un profesionālās izglītības iestādēm” un** Ministru kabineta 2002.gada 27.decembra Ministru kabineta noteikumu Nr.596 „Higiēnas prasības izglītības iestādēm, kas īsteno pirmsskolas izglītības programmas” paredz, ka izglītības iestādes ēdināšanas bloka vadītājs, saskaņojot ar iestādes ārstniecības personu (ja tāda ir) vai iestādes vadītāju vai viņa pilnvarotu personu, izstrādā ēdienkarti vienai līdz divām nedēļām atbilstoši veselīga uztura principiem. Šo prasību ievērošanu kontrolē Pārtikas un veterinārais dienests. Ēdienkarti, kas atbilst veselīga uztura principiem nav iespējams sastādīt, neveicot enerģijas un uzturvielu normu aprēķinu, jo tikai tādā veidā ir iespējams nodrošināt, ka uzturs ir sabalansēts un satur visas nepieciešamās uzturvielas pareizās proporcijās. Izglītības iestādēm bez maksas ir pieejami Veselības ministrijas metodiskie materiāli par sabalansētas ēdienkartes sastādīšanu. Veselības ministrijas rīcībā esošie aprēķini liecina, ka bērniem piedāvātajam ēdienam izglītības iestādēs nevajadzētu sadārdzināties. Jau šobrīd spēkā esošie normatīvie akti noteica, ka izglītības iestādēs ēdienkarte jāsastāda atbilstoši veselīga uztura principiem. Jāņem vērā, ka tādi produkti kā frī kartupeļi, dažādi pusfabrikāti, pelmeņi ir salīdzinoši dārgāki nekā svaigi produkti – dārzeņi, graudaugi, gaļa un ar tiem ir grūtāk nodrošināt nepieciešamo uzturvērtību. |
| 4. | Tiesiskā regulējuma nefinansiālā ietekme | Tiks nodrošināts, ka izglītojamie vispārējās pamatizglītības, vispārējās vidējās izglītības, profesionālajās izglītības iestādēs un izglītības iestādēs, kas īsteno pirmsskolas izglītības programmas, kā arī ilgstošas sociālās aprūpes un sociālās rehabilitācijas institūciju klienti un ārstniecības iestāžu pacienti saņems sabalansētu uzturu, līdz ar to tiks veicināta šo sabiedrības grupu veselība ilgtermiņā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2011. gads** | **Turpmākie trīs gadi (tūkst. latu)** |
| **2012** | **2013** | **2014** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 |  0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | 0 | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): 6.1. detalizēts ieņēmumu aprēķins 6.2. detalizēts izdevumu aprēķins |
|  7. Cita informācija | Lai ēdienkartei katru dienu nodrošinātu enerģijas un uzturvielu normu aprēķinu, administratīvais slogs nepalielināsies, līdz ar to nav sagaidāms, ka palielināsies izmaksas. Arī šobrīd ir spēkā Ministru kabineta 2002.gada 27.decembra noteikumi Nr.610 „**Higiēnas prasības vispārējās pamatizglītības, vispārējās vidējas izglītības un profesionālās izglītības iestādēm” un** Ministru kabineta 2002.gada 27.decembra Ministru kabineta noteikumu Nr.596 „Higiēnas prasības izglītības iestādēm, kas īsteno pirmsskolas izglītības programmas” paredz, ka izglītības iestādes ēdināšanas bloka vadītājs, saskaņojot ar iestādes ārstniecības personu (ja tāda ir) vai iestādes vadītāju vai viņa pilnvarotu personu, izstrādā ēdienkarti vienai līdz divām nedēļām atbilstoši veselīga uztura principiem. Šīs normas ievērošanu kontrolē Pārtikas un veterinārais dienests. Ēdienkarti, kas atbilst veselīga uztura principiem nav iespējams sastādīt, neveicot enerģijas un uzturvielu normu aprēķinu, jo tikai tādā veidā ir iespējams nodrošināt, ka uzturs ir sabalansēts un satur visas nepieciešamās uzturvielas pareizās proporcijās. Izglītības iestādēm bez maksas ir pieejami Veselības ministrijas metodiskie materiāli par sabalansētas ēdienkartes sastādīšanu.  |

IV – V sadaļa - projekts šīs jomas neskar.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Izglītības iestāžu ēdinātājus un uztura speciālistus pārstāvošās sabiedriskās organizācijas tika informētas par noteikumu projekta izstrādes uzsākšanu sanāksmē Veselības ministrijā 2011.gada 22.jūnijā. |
| 2. | Sabiedrības līdzdalība projekta izstrādē  | Noteikumu projekta izstrādē piedalījās pārstāvji no Izglītības iestāžu ēdinātāju asociācijas, kas iepriekš bija vairākkārt vērsušies Veselības ministrijā ar lūgumu risināt situāciju ar uztura normām izglītības iestādēm.Pārstāvji no Latvijas Diētas un uztura speciālistu asociācijas, Latvijas Diētas ārstu asociācijas un Latvijas Uzturzinātnes speciālistu biedrības tika pieaicināti piedalīties noteikumu projekta izstrādē, jo šīs organizācijas pārstāv uztura speciālistus un diētas ārstus. Konsultācijas notika ar biedrību „Dzīve bez glutēna”, jo šī organizācija pārstāv celiakijas slimniekus. Izmantotie līdzdalības veidi ir sanāksmes un sarakste pa e-pastu. |
| 3. | Sabiedrības līdzdalības rezultāti  | Izglītības iestāžu ēdinātāju asociācija, Latvijas Diētas un uztura speciālistu asociācija, biedrība „Dzīve bez glutēna” atbalsta noteikumu projektu tā izstrādātajā redakcijā.Latvijas Uzturzinātnes speciālistu biedrība daļēji atbalsta izstrādāto noteikumu projektu, jo uzskata, ka ir nepieciešami stingrāki ierobežojumi izglītības iestādēs un ārstniecības iestādēs izplatāmajiem pārtikas produktiem. Sabiedrības pārstāvju priekšlikumi maksimāli ir ņemti vērā noteikumu projekta izstrādes procesā, panākot kompromisu starp izglītības iestāžu ēdinātāju pārstāvju un uztura speciālistu izvirzītajām prasībām.  |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vispārējās pamatizglītības, vispārējās vidējās izglītības, profesionālās izglītības iestādes, izglītības iestādes, kas īsteno pirmsskolas izglītības programmas, ilgstošas sociālās aprūpes un sociālās rehabilitācijas institūcijas, ārstniecības iestādes, Pārtikas un veterinārais dienests |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

##### Veselības ministre I.Circene

05.01.2012. 13:30

2433

I.Straume

67876076, Ilze.Straume@vm.gov.lv